钦定古今图书集成/明伦汇编/闺媛典/第024卷 > 吕希哲母
## 钦定古今图书集成/明伦汇编/闺媛典/第024卷 > 吕希哲母

按《河南府志》：“吕希哲母申国夫人，正献公之元配也。
性严，有法教，希哲事事循蹈规矩。甫十岁，祁寒盛暑，
侍立终日，不命之坐，不敢坐。日必冠带见长者，在父
母长者之侧，不得去巾袜衣服，无令入肆市。郑卫之
音，未尝一经于耳；不正之书，非礼之色，未尝一接于
目。教诲之严如此。故希哲德器大异于人。”